Horia Tecău promite medalii pentru România la Jocurile Olimpice de la Tokio.
Horia Tecău a jucat astăzi un meci de tenis în compania ambasadorului Japoniei la Bucureşti. Tecău îşi doreşte ca România să se întoarcă cu 3 medalii la tenis de la Jocurile Olimpice. El crede că Simona Halep va aduce şanse reale de câştig echipei României.
Horia Tecău a avut timp să se odihnească în carantină iar acum a revenit pe teren. A jucat astăzi un meci de încălzire cu ambasadorul Japoniei la Bucureşti.Tecău este încrezător în forţele României la Jocurile Olimpice şi speră că vor fi şi spectatori în tribune în meciurile de tenis. Tecău crede că România are şanse reale să câştige medalii la Tokyo având-o pe Simona Halep."Ambiţia noastră şi optimismul nostru e să luptăm pentru 3 medalii la simplu fete, dublu masculin şi dublu mixt, pentru asta trebuie să fim calificaţi, să fim într-o formă bună. Am văzut în 2016 ce înseamnă să te pregăteşti bine pentru JO, cred în noi că o putem face din nou şi ne dorim asta, ambiţia e acolo", a spus Tecău.